bg en bg ru uk bg bg uk ru bg bg bg ru bg bg bg bg bg bg bg bg bg bg bg bg bg bg bg bg bg bg bg bg bg uk bg de bg de bg de bg de bg de bg de bg de bg de bg de bg de bg ru bg bg bg bg bg ru bg hbs_cyr bg ru bg ru bg bg bg bg bg bg mk bg ru bg ru ru bg bg bg hbs_cyr bg tg ru bg bg ru bg bg ru bg ru bg en en de
Денят започва, БНТ: Как да дарим на точното място? | milostiv.org
English | Присъединете се към нас
Автор: Денят започва, БНТ | 07.01.2016
Понякога да дариш дрехи, играчки или други вещи не е толкова лесно. На места институциите са претрупани с дарения, на други събират дарения кампанийно.
Къде и какво може да дарите, ако имате възможност и желание? Как да помагаме от сърце и по всяко време, а не само по календар? Няколко идеи в репортажа на Велианна Кашева в “Денят започва“.
Оказва се, че понякога да дариш дрехи, играчки или други вещи не е толкова лесно. На някои места институциите са претрупани с дарения, а други – не събират постоянно. Затова решихме да ви предложим обобщено няколко идеи: къде и какво можете да дарите, ако имате възможност и желание.
Коледните и новогодишните празници свършиха. Нуждата от помощ обаче, както и възможността да помогнем, не свършва с тях. Къде, как и какво можем да дарим – нека проверим заедно.
Центърът за кризисно настаняване в кв. “Захарна фабрика” е едно от онези места, където помощта никога не излишна. Бездомните хора стават
все повече, споделя с притеснение Божана Латева, която от години помага на нуждаещите се тук.
Божана Латева – управител на Център за кризисно настаняване на бездомни лица в София: “Най-много нужда имаме от обувки. Обувки и чорапи.
Те ни донесоха за коледните празници, но те бяха много малко – някъде около 60 чифта. А хората, които посещават всяка вечер кризисните центрове са около 170. Така че нужда от обувки имаме много.
Що се отнася до дрехите, най-голяма нужда в тези центрове има от топли блузи, дебели якета, панталони и чорапи. Важно е те да са чисти и запазени. Г-жа Латева с благодарност ни разказва, че напоследък тук дарения идват често, но свършват точно толкова бързо, колкото и топлият хляб. Пазят се съвсем малко неща, в тази стая.
Божана Латева: Ето това всичко е дарение… дарение от хора, както и тези чорапи, слипове, обувки…
БНТ: Това са всъщност резервните неща, както ми казахте.
Божана Латева: Да, резервни неща, защото понякога, като ги докарват хората, било от общинска полиция или бърза помощ, те идват без нищо. Без обукви, без дрехи, само с нещо завити, и ние трябва винаги да сме готови да ги облечем още на момента с необходимите дрехи.
Когато правим дарения, най-често се насочваме към домовете за деца, лишени от родителска грижа. Без ни най-малко да подценяваме нуждите им, с Велислава Крумова разговаряме за останалите места, където има целогодишна нужда от помощ. Тя е един от авторите на сайта milostiv. Там открихме пълни списъци по адреси на всички центрове за социални грижи в страната.
Велислава Крумова – автор: Може би най-малко внимание се обръща на домовете с хора с ментални проблеми, домовете за хора инвалиди, домовете за стари хора и бездомните хора. Бих насочила хората, ако искат да дарят, по-скоро да е на тях.
На сайта можете да намерите и информация за много от активните благотворителни кампании. А ако имате такава, тя също може да бъде обявена там. Нуждите са различни – от дрехи, през книги и компютри, до нематериална помощ.
Освен за домовете, в сайта се публикуват и доста информация за доста бедни хора и крайно нуждаещи се. Във всеки град има по някой бездомен – хората могат да се обърнат и към тях. А примерно тези, които нямат пари и нямат какво да дарят, могат да дарят да речем кръв, отделно могат да разходят сляп човек из градинката, отделно могат да направят аудио запис за сляп човек от някоя книга – много неща могат да се дарят дори и без пари!
И най-важното: да не забравяме да помагаме не по календар, а от сърце, по всяко време.
Вижте още - Как да помогна на нуждащите се ако нямам пари?
Инициатива за безплатно измерване на кръвна захар и кръвно налягане в Кюстендилско
Преди 150 години благодетелката на Горна Оряховица основава Женско дружество Просвета в града
Доброволното формирование на Елена помага на пострадалите в Карловско
700 нуждаещи се ще получават топъл обяд в община Хасково
Пловдивска детска градина с благороден жест
Анонимен дарител плати операцията на възрастен човек
Десетки дариха кръв за родилката Стела, акцията за спасяването й продължава
Старозагорски второкласници събраха средства в помощ на пострадалите при наводненията в Карловско
Онкоболна майка се нуждае от временна подкрепа
Пещера изпрати помощ за пострадалите от наводнението в Каравелово
Хора със здравословни проблеми
Copyright © 2011-2022 milostiv.org